|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА ЗАЩИТА НА ГОРСКИТЕ ТЕРИТОРИИ ОТ БОЛЕСТИ, ВРЕДИТЕЛИ И ДРУГИ ПОВРЕДИ** |

| **№** | **Организация/потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
| **1.** | **Южноцентрално държавно предприятие – гр. Смолян**  (Постъпило по ел. поща) | **1. В чл. 4.** **т. 4** да се допълни **„както и подадените сигнали, по чл. 10, ал. 7“.** | Не се приема | Не е относимо предвид факта, че т. 4 се отнася за въвеждане на данни за мероприятията, свързани със защитата на горските територии. Сигналите се регистрират в деловодните системи на съответните структури. |
| **2. Чл.10:** от така разписаните текстове в чл.10 сигнали не би следвало да се подават, тъй като изрично в чл.10, ал.2 е записано, че наблюденията се осъществяват от лица с лесовъдско образование, т.е. това предполага, че при наличие на признаци за здравословни проблеми и/или повреди в горските територии лицето с лесовъдско образование ще изготви сигнален лист. В случай, че разписаните текстове имат за цел сигналът да се подава от всяко едно лице, независимо дали е или не е с лесовъдско образование, следва разпоредбите на чл.10 да бъдат преразгледани. Не на последно място възниква въпроса резултатите от проверката по сигналите къде следва да бъдат отразени, и по какъв начин лицето подало сигнала ще бъде уведомен по случая.  При прецизиране текстовете на чл.10 следва да се вземат под внимание и следните предложения: | Принципно се приема | Направена е редакция, която ясно разграничава наблюдението и сигналния лист от подаването на сигнали. Наблюдението, което се прави от лице с лесовъдско образование, е регламентирано в чл. 10. Текстовете, свързани с подаването на сигнал, което може да направи всяко лице, са отделени в чл.11. Сигналният лист се попълва от лице с лесовъдско образование. Резултатите се отразяват по общия ред. |
| **3. В чл. 10, ал. 3** изречение второ „Сигналите могат да бъдат писмени или устни, както и да бъдат подадени по телефон, факс или електронна поща“ да се редактира както следва **„Сигналите следва да бъдат писмени, като могат да се подават и/или по факс, електронна поща“**  **Мотиви:** с цел коректност на подадения сигнал същият следва да бъде писмено документиран. | Не се приема | Повечето сигнали постъпват по телефон и същите се документират писмено. |
| **4. В чл. 10, ал. 7** думата „ДГС/ДЛС“ да се замени **с „РДГ“.** | Приема се частично. | Разпоредбата е редактирана, като след „ДГС/ДЛС“ се добавя „или РДГ“ (чл. 11, ал. 5). |
| **5. В чл. 10, ал. 8** изречението „Директорът на ДГС/ДЛС/УОГС, ръководителят на общинската горска структура и на сдружението по чл. 183 от ЗГ, в 7-дневен срок от получаване на сигнала организира извършването на проверка, като при необходимост се извършва и проверка на терен“ да се коригира по следния начин „Директорът на ДГС/ДЛС/УОГС**/РДГ**, ръководителят на общинската горска структура и на сдружението по чл. 183 от ЗГ, в 7-дневен срок от получаване на сигнала организира извършването на **документална** проверка, **а** при необходимост се извършва и проверка на терен, **като резултатите от нея се отразяват в информационната система на ИАГ**“. | Приема се частично. | Приема се без допълнението накрая, предвид факта, че не винаги проверката по сигнал приключва със сигнален лист и информация, която да бъде отразена в информационната система на ИАГ. Разпоредбата е преместена в чл. 11, ал. 6 във връзка с направеното предложение по т.2. |
| **6.** Да се разпишат членове, в които да бъде определен реда и начина за уведомяване за наличие на болести, вредители и други повреди на собствениците на горски територии – физически лица, както и реда и начина за изпълнение на дадени предписания, провеждане на санитарна и принудителна сеч в случаите, когато собственикът (физически лица) не може да бъде открит (например собственика на горската територия е напуснал страната и др.). | Не се приема | Няма конкретно предложение. |
| **7. В чл. 25, ал. 2, т. 2** – думата „сведение” да се замени с „**дневник**”. | Приема се |  |
| **8. В чл**. **45, ал. 2** след „наредбата по чл.32, ал.2 от Закона за пчеларството“ да се добави и текста „наредбата по чл.135, ал.2 от Закона за горите“ | Приема се |  |
| **9. В чл. 60** – да се добави нова алинея, с която да се регламентира реда и начина относно възможността собствениците на имоти, върху чийто територии е провеждано въздушно пръскане да възстановят разходваните средства на извършилият въздушното пръскане. | Не се приема | Посочените отношения, свързани с възстановяване на парични средства, не са предмет на тази наредба. |
| **10.** В чл. 65 да бъдат преразгледани срокове по ал.1, т. 1, 2 и 3, като предлагаме срокът по т. 1 „до 31 януари“ да бъде променен „до 15 февруари“.  **Мотиви**: срокът е необходимо да се удължи тъй като в обекти, в които се извършва санитарна/принудителна сеч със срок до 31.12. се освидетелстват на 31.01.  Сроковете по т. 2 и т. 3 да бъдат съобразени с предложеното от нас изменение, като същите биха могли да станат „до 20 февруари“ и „до 01 март“. | Приема се по принцип | Чл. 65 е редактиран като сроковете са изменени както следва:  - т. 1 - 5 февруари;  - т. 2 - 10 февруари;  - т. 3 – 20 февруари. |
| **11.** С цел улесняване на служителите извършващи целогодишно наблюдения за установяване на здравословното състояние на гората, наличието на насекомни вредители, причинители на болести и други повреди, възниква необходимост от създаване на допълнителни приложения към наредбата, представляващи: **годишен календар по месеци на лесопатологични обследвания и лесозащитни мероприятия** в иглолистни, широколистни гори, тополови култури, горски разсадници и др. намерили приложени в раздел III от Наредбата, и **годишен календар на биологичното развитие на по-важните насекомни вредители в горите.** | Не се приема | Посочената информация не следва да се регламентира с нормативен акт. Същата е публикувана на интернет страницата на ИАГ. |
| **12.** В параграф 1 от Допълнителна разпоредба да се формулира по-конкретно определение за т. 16 “Епифитотия” и т. 19 “Каламитет”, предвид изпълнението на разпоредбите по чл.8 и недаване възможност за тълкуване на тези определения. | Не се приема | Предложените определения са в съответствие със ЗЗР. |
| **2.** | **Югозападно държавно предприятие – гр. Благоевград**  (Постъпило по ел. поща) | **1.** В чл. 3, т. 2 – да се добави „методическо **и практическо** ръководство”. | Приема се |  |
| **2.** В чл. 4, т. 1 - да се обсъди дали и в какво се изразява методическото ръководство по защита на горски територии от болести, вредители и други повреди от страна на регионалните дирекции. Методиката не е ли задължение на лесозащитна станция, в т.ч. и Изпълнителна агенция по горите? | Приема се | Текстът е редактиран като отпада „методическо ръководство“. |
| **3.** В чл. 4, т. 4 - да се добави, че и в регионалните дирекции може да се подават и регистрират сигнали, предвид контролната им функция и върху площи, извън държавните горски територии. | Приема се по принцип | Направено е допълнение в чл. 11, ал. 5 |
| **4.** В чл. 5, т. 3 - да се добави „при необходимост”. | Приема се по принцип | Във връзка с направеното предложение се създава ал. 3 в чл. 39. |
| **5.** В чл. 10, т. 7 – „В случай, че сигналът е за горски територии, собственост на физически и юридически лица, той да се **препраща в съответната регионална дирекция по горите”.** | Приема се по принцип | Направена е редакция, като е добавено „и РДГ“, а разпоредбата става чл. 11, ал. 5. |
| **6.** В чл. 10, т. 8 – да се добави „при необходимост”. | Не се приема | Предложеното допълнение съществува като текст в разпоредбата. |
| **7.** В чл. 11, т.3 – да бъде вмъкнато и заявлението за обследване на фитосанитарното състояние на фиданките за залесяване, произведени в горските разсадници и издаване на удостоверение по чл. 43, ал. 2, т. 3. | Не се приема | Посоченото заявление не е предмет на информационната система на ИАГ. |
| **8.** В чл. 25, ал. 2, т. 2 – думата „сведение” да стане „**дневник**”. | Приема се |  |
| **9.** В чл. 60 – да се добави алинея, с която извършилият въздушното пръскане да има възможност да възстанови разходваните средства за борба в гори, собственост на общини, юридически лица и религиозни общности от съответните собственици след представяне на необходимата документация, доказваща извършването на дейността. | Не се приема | Посочените отношения, свързани с възстановяване на парични средства, не са предмет на тази наредба |
| **10.** В чл. 65, ал. 1, т. 1 – срокът за отчитане на проведените лесозащитни мероприятия да бъде удължен до 15 февруари на следващата година, за да имат възможност ТП ”ДГС/ДЛС” да приключат обектите, в които се извършва санитарна/принудителна сеч със срок до 31.12 и сечищата се освидетелстват до 31.01. | Приема се по принцип | Направена е редакция |
| **11.** В чл. 66, т. 5 да се добави неизразходвани „**годни за употреба”**. | Приема се | Направена е редакция. |
| **3.** | **Лесозащитна станция – гр. София**  (Постъпило по ел. поща) | **1.** Чл. 2, ал. 2 и 3 преди предписания да се допълни "указания".  Мотиви: Единствено в чл. 4, т. 2. има текст „дадените указания“. В чл. 2 да се въведе кой дава указания. | Не се приема | Указанията са част от методическото ръководство, което се упражнява от ИАГ и ЛЗС. |
| **2.** В чл. 11, ал. 3 накрая да се добави „които трябва да се извършат в 7-дневен срок от заявяването им.“  Мотиви: И контролните органи трябва да имат срок по изпълнение на заявените към тях искания. | Не се приема | Контролните органи, които са административни органи предоставят исканите услуги съобразно нормативноустановените срокове в АПК при условие, че няма регламентиран срок в специалния закон и подзаконовите актове по прилагането му. |
| **3.** В Раздел III, след „Лесопатологично обследване“ добавяме „и диагностика“.  Основание: Лесопатологичното обследване и Прогнозата се базират на своевременна и достоверна диагностика на вредителите. Прогноза се изготвя за определен брой вредители като гъботворка, борова процесионка, златозадка, ръждива борова листна оса и др., които:  -нанасят значителни обезлиствания на големи площи;  -изискват като мероприятие за борба въздушно пръскане;  -има разработена научна методика за определяне на очакваното обезлистване.  За останалите вредители се представят данни от констатирани нападения чрез диагностика. Лесопатологичното обследване може да се разглежда като част от диагностиката.  /Отнася се и до т. 7, 17, 18 | Не се приема | Диагностиката е част от лесопатологичното обследване. |
| **4.** В чл. 15, ал. 2 заменяме „установяват“ с „диагностицира“ и става: „При лесопатологичното обследване се ~~установяват~~ диагностицира:“ | Не се приема | По изложените в т. 3 мотиви. |
| **5.** В чл. 16, ал. 3, т. 4.: горски разсадници и новосъздадени култури. ~~и насаждения, в които са установени повреди по фиданките.~~  Мотиви: Дублира текста от т. 2 на същата алинея | Приема се |  |
| **6.** В чл. 20, ал. 6 добавяме „през текущата година“ и „за следващата година“ и става „В срок до 20 декември въз основа на резултатите от извършените лесопатологични обследвания и контролни теренни проверки, данни от проведения мониторинг в стационарни обекти, получените обзори от РДГ и лабораторните анализи през текущата година, лесозащитните станции изготвят прогноза за нападенията от болести, вредители и други повреди за следващата година и я представят на ИАГ.  Основание: По-голяма яснота за периода на провеждане на лесопатологичното обследване и периода на актуалност на прогнозата. | Приема се |  |
| **7.** В чл. 20, ал. 7, т. 2 накрая се добавя „и диагностицирани вредители, болести и повреди“. Мотивите към т. 3 и 4. | Не се приема | По изложените в т. 3 мотиви. |
| 8. В чл. 21, ал.1 и 2 „до 20 %“ да се замени с „не по-малко от 20%“.  Мотиви: Изразът „до 20 %“ позволява това да бъде и 1 %, което не гарантира истинността на проведените обследвания. | Приема се по принцип | Текстът е редактиран, като думите „ до 20 %“ е заменен с „не по-малко от 10%“. |
| **9.** В чл. 23 да отпадне текста „в семепроизводствени градини и насаждения“.  Мотиви: нализираните семена може да са вече съхранени извън семепроизводствените градини и насаждения. | Приема се |  |
| **10.** В чл. 24, ал.1, т. 3 след „ЛЗС“ да се добави „етикирани и“.  Мотиви: В ЛЗС София често пристигат проби без надпис и опис, което затруднява работата. | Приема се по принцип | Изискванията за етикиране на пробите ще бъде включено като забележка в образеца на сведението /Приложение № 6/. |
| **11.** В чл. 25, ал. 2 да се добави нова т. 3 „чрез залагане на ловни кори - на 100 дка се залагат по 4-5 броя и се проверяват през 20 дни. За текущите резултати се попълва сведение по образец (приложение № 7).“  Този текст е от чл. 29, ал. 1, т. 2.  Мотиви: Чл. 25 определя лесопатологичното обследване за насекомни вредители по стъблата и клоните и като значение напълно отговаря за прилагането на ловните кори. | Приема се |  |
| 12. В чл. 26 отпада „млади“ и се заменя с „новосъздадени“.  Мотиви: По-коректен е терминът „новосъздадени“. | Приема се | Във връзка с приетото предложение в Допълнителните разпоредби се включва определение за „новосъздадени горски култури. |
| **13.** В чл. 27 да има следния текст „При лесопатологично обследване за заразеност с фитопатогенни гъби по плодове и семена, резултатите от обследването и анализа се попълват в сведение по образец (приложение № 3).  Мотиви: Изпитване и окачествяване на семена и плодове се извършва от ГСС съгласно НАРЕДБА № 21 за условията и реда за определяне, одобряване, регистрация и отмяна на източниците от горската семепроизводствена база, събирането и добива на горски репродуктивни материали, тяхното окачествяване, търговия и внос, издадена на основание чл. 95, ал. 2, т. 2 от Закона за горите. | Не се приема | По посочената в предложението наредба се оценява кълняемостта, а не здравословното състояние. |
| **14.** В чл. 28, ал. 3 в началото добавяме „При необходимост от“.  Мотиви: Не е задължително да се изпращат проби в ЛЗС. | Не се приема | При наличие на болест, пробите се изпращат в ЛЗС, където се определя вида на причинителя на заболяването и се предписват необходимите мерки, които следва да се предприемат. |
| **15.** Чл. 29, ал. 1 да стане „Лесопатологичното обследване в разсадници и ~~несклопени~~ новосъздадени култури ~~и насаждения~~ за насекомни вредители се извършва ~~по два начина~~:  ~~1. по нанесените повреди проверяват се по 30 броя фиданки на декар;~~(става т.2)  1. за поници и фиданки чрез пробни площадки по 1 лин. м, представляващи 2 % от площта, заета от всеки дървесен вид, разположени диагонално на лехите и парцела.  2. по нанесените повреди проверяват се по 30 броя фиданки на декар;  ~~2. чрез залагане на ловни кори - на 100 дка се залагат по 4-5 броя и се проверяват през 20 дни.~~  ~~(2) Текущите резултати от обследването се отразяват в дневник (приложение № 7).~~  (2) Състоянието на пониците и фиданките се отчита по тристепенна скала (0 - здрави, 1 - повредени, 2 - загинали).  (3) При необходимост от определяне на насекомния вредител се вземат проби от 200 броя семена за всеки дървесен вид 50-100 поника и 10-30 фиданки (според размера) с различна степен на повреда заедно с почва, които се изпращат в лесозащитната станция за анализ.  Червеният текст е добавен аналогично на чл. 28, ал.1, т. 2, ал. 2 и 3.  Отпадналите текстове: ал.1 т. 2 и ал.2 са включени в предложената промяна на чл. 25.  Като чл. 28, ал. 2 и 3. | Приема се |  |
| **16.** Чл. 29. да се премести след чл. 26 като чл. 27.  Чл. 27 става чл. 28  Чл. 28 става чл. 29  Мотиви: С чл. 27 приключват обследванията за насекомни вредители и започват тези за патогени. | Приема се |  |
| **17.** В чл. 39, ал. 1 се добавя червения текст и става „Прогнозата се изготвя от ЛЗС въз основа на резултатите от лесопатологичното обследване и диагностика на вредители, болести и повреди, лесопатологичния мониторинг в стационарни обекти, анализа на събраните материали и определените количествени и качествени показатели.  Мотивите към т. 3 и 4. | Не се приема | По изложените в т. 3 мотиви. |
| **18.** В чл. 40, ал. 1, т. 1 се добавя червения текст и става „обобщено сведение за резултатите от лесопатологичното обследване и диагностика на вредители, болести и повреди съгласно приложение № 2;  Мотивите към т. 3 и 4 | Не се приема | По изложените в т. 3 мотиви. |
| **19.** В чл. 47, т. 3: прилагане на подходящи ПРЗ. ~~в семенищата, вкоренилищата и школите.~~  Мотиви: В чл. 47 е казано „в горски разсадници“. Не е нужно да изреждаме някои видове разсадникови площи. В Приложение № 20 към наредба № 4/05.02.2012 г. те са повече от 14. | Приема се |  |
| **20.** В чл. 59, т. 1 отпада „в срок до 20 дни“.  Мотиви: Срок не е необходим, задължително е изготвянето и съгласуването на технологичния план да е факт преди борбата. | Приема се |  |
| **21.** В чл. 59, т. 2 отпада „в срок до 15 дни“. | Приема се |  |
| **22.** В чл. 62, ал. 2 – „клонки“ да стане „клони“.  Мотиви: Както е в т. 2 към същата алинея. | Приема се |  |
| **23.** В чл. 62, ал. 2, т. 1 да отпадне „преди третиране“. Мотиви: Обектите са определени преди третирането, но моделните дървета се уточняват при поставяне на изолационните ръкави. | Приема се |  |
| **24.** В чл. 63, ал. 1 след „100 дървета“ добавяме „или фиданки“.  Отпада изречението „Оценява се броят на дървета …..“ Мотиви: Проведената борба срещу заболявания е основно в разсадници.  Смислово минава като нов текст в ал. 2 на чл. 63. | Приема се |  |
| **25.** В чл. 63, ал. 2 отпада текста и даваме нов текст "Определя се степента на увреждане по бална скала за всяко дърво или фиданка съгласно Приложение № 4. Мотиви: Текстът е останал от Наредба № 12 без да е съобразена промяната в Приложението за отчитане на ефекта /старо – Приложение № 20, ново № 18/ | Приема се |  |
| **26.** ВПриложение № 2 се добавя червения текст и става „Обобщени резултати от лесопатологично обследване и диагностика ~~за нападение от~~ на вредители, болести и други повреди при установени нападения през .................. г. ……“ | Не се приема | По изложените в т. 3 мотиви. |
| **27.** Приложение № 3 след „Семепроизводствена градина и насаждение...........“ добавяме нов ред “, 6. Временно съхранявани в ….. „  Мотиви: Здравословното състояние на семена /плодове се установява и по време на съхраняването им. | Приема се |  |
| **28.** Приложение № 4 добавяме „към чл. 63, ал. 2“ | Приема се |  |
| **29.** Приложение № 7 във втора колона добавяме „брой фиданки“  Чл. 29, ал. 2 отпада, а към на чл.25, ал. 2 добавяме „т. 3“. Мотиви: За да е приложимо за чл. 29 ал. 1, т. 1. | Приема се |  |
| **30.** Приложение № 14 – навсякъде след „фиданки“ добавяме „резници“.  Мотиви: Определя се здравословното състояние и на резници. | Приема се |  |
| **31.** Приложение № 16 – текста „През …. на ….. година“ да се промени „В периода от… до… ...година“ .  Мотиви: Определеното време за провеждане на въздушно пръскане да е фиксирано като период, а не като сезон. | Приема се |  |
| **32.** Допълнителна разпоредба § 1.  Ново „диагностика“ – методи и средства чрез които се прави заключение за наличието, видовата принадлежност, разпространението и вредната дейност на вредители, болести и повреди“.  Мотиви: Терминът се използва в: НАРЕДБА №14 от 19.09.2016 г. за опазване на растенията и растителните продукти от икономически важни вредители, „Терминологичен речник по растителна защита“, „Горска фитопатология“, учебници, ръководства и др. | Не се приема | По изложените в т. 3 мотиви. |
| **4.** | **Лесозащитна станция – Пловдив**  (Постъпило с писмо изх. № ЛЗС03-823/08.10.2019 г.) | **Пояснения: Зачертан червен текст – предложение за отпадне.**  **Текст с удебелен шрифт – предложение за промяна или добавен текст.** |  |  |
| **1. Чл. 6.** (3) Общините, физическите и юридическите лица – собственици на гори, както и техните обединения могат да възлагат **чрез договор** дейностите по защита в горските територии – тяхна собственост, на държавните предприятия по чл. 163 или на лесозащитните станции. | Приема се |  |
| **2.** Към чл. 7 да се добави т. 11:  **„т. 11. участва в разработването и съгласуването на проекти с български и международни организации по защита на горите.“** | Не се приема | Предложението е необосновано с оглед факта, че НКЛЗ е консултативен орган, включващ представители на различни институции. |
| **3.** Предлагаме нови текстове на чл. 10 и 11 в раздел I Наблюдение и сигнализиране. | Приема се частично | Направена е редакция като сигналите и сигналните листове са отделени в отделни членове, съответно чл. 11 и чл. 10. |
| **Чл. 10. (1) Наблюденията за установяване на здравословното състояние на гората, наличието на болести, вредители и други повреди се провеждат целогодишно.** | Не се приема | Няма предложена промяна.  Текстът се съдържа в проекта в чл. 10, ал.1. |
| **(2) Наблюдения се извършват задължително в насаждения, в които през предходни години е имало увреждане от абиотични фактори и пожари, както и във временни и постоянни складове за дървени материали и насажденията в съседство с тях.** | Не се приема | Съгласно чл. 16, ал. 3, т. 3 и 5 тези площи подлежат на периодично лесопатологично обследване. |
| **(3) Наблюденията по ал. 1 и 2 се организират от собственика или от лицето, на което територията е предоставена за управление и се осъществяват от лица с лесовъдско образование.** | Не се приема | Няма предложена промяна.  Текстът е разписан в проекта в чл. 10, ал.2. |
| **(4) При откриване на болести, вредители и други повреди, лицата с лесовъдско образование подават сигнален лист по образец, утвърден със заповед на изпълнителния директор на ИАГ в съответното държавно горско стопанство (ДГС), държавно ловно стопанство (ДЛС) или УОГС, в общинската горска структура или в сдружението по чл. 183 от ЗГ.** | Не се приема | Предложените текстове на ал. 4 и 5 смесват понятията сигнален лист и сигнал, които са различни по смисъл и вид документ. Сигнал може да подава всяко лице при наличие на признаци за проблем в гората, а сигнален лист подава само лице с лесовъдско образование, с предоставен достъп до информационната система на ИАГ, при откриване на болести, вредители и други проблеми. |
| **(5) В случай, че сигналът е за горска територия, собственост на физическо и/или юридическо лице, извън посочените в ал. 4, се препраща на съответното ДГС/ДЛС в чийто териториален обхват попада сигнализираната територия.** | Не се приема | По изложените към ал. 4 мотиви. |
| **(6) Данните от сигналният лист се регистрират в информационната система на ИАГ от оправомощените съгласно заповедта по чл. 9, ал. 2 лица.** | Не се приема | Текстът по същество се съдържа в чл.11, ал.1 от проекта, който след редакцията става чл. 10, ал.3. |
| **(7) След регистриране на сигналния лист, директорът на ДГС/ДЛС/УОГС или ръководителят на общинската** **горска структура по чл. 181 и на сдруженията по чл. 183 от ЗГ, или физическото лице собственик на горски територии организира извършването на проверка в тридневен срок от инженер лесовъд или физически лица регистрирани за упражняване на лесовъдска практика и констатациите от нея се отразяват в информационната система на ИАГ;** | Не се приема | Направеното предложение не е ефективно и няма да постигне целта си, предвид факта, че по отношение на частните имоти в горски територии не винаги собственика е известен или може да бъде открит. Посоченото създава проблем при необходимост от предприемане на адекватни и навременни действия, поради което в проекта е предложено в тези случаи да се уведомява съответното ДГС/ДЛС в чийто териториален обхват попада имота. По предложение на ЮЦДП и ЮЗДП, в новата редакция на чл. 11, ал. 5 е добавено и РДГ. |
| **(8) При необходимост лицата по чл. 9, ал. 2 заявяват в сигналния лист искане за допълнително специализирано обследване или консултация от ЛЗС или РДГ.** | Не се приема | Текстът съществува в проекта /чл. 10, ал. 5 след отразяване на постъпилите при консултациите бележки/ |
| **Чл. 11. (1) Сигнали за здравословни проблеми и/или повреди в горските територии от физически и юридически лица се подават в съответното държавно горско стопанство, държавното ловно стопанство, УОГС, в общината, в представителства на сдружения по чл. 183 от ЗГ.** | Приема се по принцип | По същество текстът се съдържа в чл. 11, ал.1. |
| **(2) В сигнала се посочва:**  **1. подател и данни за контакт;**  **2. местонахождение на засегната горска територия;**  **3. описание на повредата.** | Приема се |  |
| **(3) Постъпилите сигнали се регистрират в съответната администрация.** | Приема се |  |
| **(4) Когато постъпилият сигнал се отнася за горски територии, които не се управляват от получателя, той се препраща на собственик или управляващ съответната горска територия.** | Приема се по принцип | Направена е редакция. |
| **(5) Директорът на ДГС/ДЛС/УОГС или ръководителят на общинската горска структура по чл.181 и на сдруженията по чл. 183 от ЗГ, или физическото лице собственик на горски територии организира извършването на проверка в тридневен срок от лесовъд или физически лица регистрирани за упражняване на лесовъдска практика. При констатиран лесозащитен проблем се подава сигнален лист по реда на чл. 10 ал. 5.**  *Мотиви:*  *В проекта на Наредба от чл. 10 (3) до чл. 10 (8) текстовете касаят сигнали от физически лица и юридически лица извън системата на горите.*  *Считаме, че е по-правилно първо да се уреди редът за наблюденията и сигнализацията от лесовъдския състав в системата на горите.*  *Също така извършилия наблюдението трябва да попълни и подпише сигналният лист по образец утвърден със заповед на изпълнителния директор на ИАГ, а след това същият да бъде регистриран в информационната система на ИАГ от оправомощените съгласно заповедта по чл.9, ал.2 лица.* | Приема се частично | Прието е предложеното допълнение накрая. Направеното допълнение по отношение на лицата, които ще извършат проверката не е необходимо, с оглед органите, до които се подава сигнала, техните функции и компетенции. |
| **4. Чл. 16.** (4) Специално обследване се провежда при възникване на лесопатологичен проблем за отделна територия или за цялата страна, **като масово съхнене на гори, поява и повреди от нов насекомен или друг вредител или причинител на заболяване и др.** | Не се приема | Текстът е коректен и ясен и не е необходимо да се изброяват видовете лесопатологични проблеми, още повече, че не са изчерпателно изброени. |
| **5. Чл. 20.** (3) Лесопатологичното обследване може да се проведе и от ЛЗС **след сключване на договор**, като разходите са за сметка на собственика или лицето, на което е възложено управлението на територията. | Приема се |  |
| **6. Чл. 21.** **(1) ЛЗС и РДГ извършват целогодишно контролни проверки на обследваните площи в района им на дейност.** | Приема се по принцип | Направена е редакция. |
| **(2) За всяка извършена проверка се съставя протокол и резултатите се отразяват в информационната система на ИАГ.** | Приема се |  |
| **7. Чл. 24.** |  |  |
| (1) т. 4. преценка на опасността от обезлистване  **от следващото поколение на вредителя**. | Не се приема | Не винаги е приложимо. Зависи от вида на вредителя. |
| (2) т. 4. педомерки – в стадий „възрастно (пеперуда)“ се провежда през периода октомври-ноември, като на всеки 500 дка се залагат на 3-5 броя дървета лепливи пояси на височина 1,5 м с широчина 10 см. Отношението между уловените женски пеперуди към дължината на лепливия пояс в сантиметри показва степента на нападение. Нападението се определя като слабо при отношение 1-2**, като средно при 3-4**  и силно при над **5**. Текущите резултатите от обследването се отразяват в дневник (приложение № 7);  *Мотиви– при новия образец, който се утвърждава със заповед на изпълнителния директор на ИАГ е предвидено степените на нападенията да бъдат слабо, средно и силно. Посочените в нашето предложение степени са били включени в Инструкцията за опазване на горите от вредители, болести и други повреди, утвърдена през 1975 година.* | Приема се частично | Направена е редакция като е прието предложението за определяне на средно ниво на нападение. |
| **8.** (2) т. 8. борова процесионка – в стадий „яйце“ се провежда през юли – септември, като на всеки 100 дка се проверяват по 10 дървета за наличие на яйчени калъфчета. При височина на дърветата над 8 м се допуска отсичане на 1 - 2 броя дървета на всеки 100 дка. За всеки обект се събират по 10 яйчени калъфчета и се изпращат в лесозащитната станция за анализ. Очакваното нападение се определя като силно при установяване на едно яйчено калъфче средно на дърво в култури до 20 години и 3 броя за култури над 20 години. В стадий „гъсеница” се провежда по гъсенични къдели **през месец ноември - декември за зимуващата в почвата форма (континентална) и месец април за зимуващата в къделите форма (средиземноморска).** | Приема се частично | Прието е предложението за промяна на периода на обследване по къделите. Периодът „октомври - декември“ е оптимален и приложим и за двете форми на боровата процесионка. |
| **9. Чл. 29.** (1) Лесопатологичното обследване в ~~несклопени~~ **млади** култури и насаждения за насекомни вредители се извършва по два начина: | По принцип се приема | Направена е редакция като се вместо несклопени се използва „новосъздадени“ и чл. 29 става чл. 27. |
| **10. Чл. 52.** (2)  5. скорост на вятъра до ~~3~~ **5** м/сек за ултрамалообемните пръскания;  *Мотиви: В Инструкция № 8 от 12.04.2000г. за защита на горите, в Наредба № 56 от 11.11.2003 г. за защита на горите и Наредба № 13 от 26.08.2016 г. за опазване на пчелите и пчелните семейства се изисква скорост на вятъра до 5 м/сек.* | Приема се |  |
| **11.** **Чл. 59.**  1. изготвяне на технологичен план от ДЛС/ДЛС, УОГС, общините и сдруженията по чл. 183 от ЗГ, и други собственици за всички обекти, предвидени в приложение № 13 и дадени предписания за провеждане на въздушно пръскане, механична, биологична и наземна химична борба, в срок до 20 дни преди началото на борбата. Технологичният план се изготвя по образец съгласно приложение № 15. ~~В случаите на каламитет и епифитотия, технологичния план се изготвя от съответната ЛЗС.~~  *Мотиви – В случай на широкомащабни мероприятия станциите нямат капацитет за изготвянето на технологични планове, а също така трябва да ги съгласува.* | Приема се |  |
| **12.** 2. съгласуване на технологичния план **след извършване на контролно лесопатологично обследване** от съответната лесозащитната станция в срок до 15 дни преди провеждане на мероприятието; | Не се приема | Не винаги е необходимо провеждането на контролно лесопатологично обследване. |
| 13. 3. **При прилагане на ПРЗ чрез въздушно пръскане се издава предписание от ЛЗС по образец (приложение № 16)**;  *Мотиви – контролното лесопатологично обследване го прехвърляме в т. 2. То трябва да важи за всички мероприятия, а не само за въздушно пръскане, тъй като може да се проведат мероприятията в неподходящи срокове или при малка плътност на вредителите т.е. да няма необходимост.* | Не се приема | Не се налага промяна, поради неприемането на предложението по т. 12. |
| **14. Чл. 62.** (2)  2. върху пробните клони по моделните дървета след третирането се поставят изолационни ръкави с дължина 1 м и диаметър 40-60 см **(с изключение на боровата процесионка)**, като във всеки ръкав се поставят 50-100 броя гъсеници.  *Мотиви – боровата процесионка се намира в гъсенични гнезда. Загиналите гъсеници остават в тях. Видът е силно алергизиращ.* | Не се приема | Приложимо е и при боровата процесионка, но се ползват задължително лични предпазни средства. |
| **15. В приложения №№ 8 и 9 липсва степен на увреждане, което се изисква в чл. 15 (2) т. 3.** | Приема се |  |
| **16. В приложение № 13 колоната „Срок за провеждане“ да стане „Период за провеждане“.** | Приема се |  |